
R E F E R A T   D E   A P R O B A R E 
privind aprobarea asocierii în participație a MUNICIPIULUI BRAD cu S.C. CINE&FILM CONCEPT S.R.L. în vederea desfășurării activităților de
 proiectare și distribuție de film cinematografic în sistem 2D și 3D în 
sala Cinematografului „ZARAND” din municipiul Brad,
 județul Hunedoara


           În cursul lunii noiembrie 2022 a fost încheiat protocolul de predare – primire între Compania Națională de Investiții și Municipiul Brad având ca obiect imobilul cu destinația de Cinematograf ”Zarand”. Acest imobil a făcut obiectul investiției cu denumirea ”Reparație capitală la clădirea cinematograf Zarandul din municipiul Brad, județul Hunedoara”.
	Pentru desfășurarea activităților de proiectare și distribuție de film cinematografic în sistem 2D și 3D în sala Cinematografului „ZARAND” din municipiul Brad, județul Hunedoara este necesară asocierea în participație a Municipiului Brad cu o societate de profil.
	Astfel, am inițiat prezentul proiect de hotărâre prin care am propus aprobarea asocierii în participație a Municipiului Brad cu S.C. CINE&FILM CONCEPT S.R.L. pe o perioadă de 24 de luni, cu posibilitatea prelungirii, prin acordul expres al ambelor părți, prin act adițional.
	Am propus, de asemenea aprobarea contractului de asociere în participație și împuternicirea Primarului Municipiului Brad să semneze în numele și pentru Municipiul Brad acest contract.
În contextul celor de mai sus spun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	În susţinerea celor prezentate invoc prevederile art. 1949 - 1954 din Legea nr. 287/2009 privind Codul civil, republicată, cu modificările și completările ulterioare, ale art.129 alin. 1, alin. 2 lit. d și lit. e, alin. 7 lit. e și lit. s  și alin. 9 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 privind  contenciosul administrativ, actualizată cu modificările și completările ulterioare.

